На Міншчыне, па словах першага намесніка начальніка галоўнага ўпраўлення ідэалагічнай работы, культуры і па справах моладзі Мінскага аблвыканкама Святланы Баранок, у шэрагу раёнаў кіраўнікі даўно прадугледзелі дадатковыя меры стымулявання культработнікаў праз павышэнне тарыфнай стаўкі згодна з Дэкрэтам Прэзідэнта Рэспублікі Беларусь № 29. Акрамя таго, з 1999 года ў рэгіёне ладзіцца абласны конкурс “Творчы Алімп Міншчыны”. У ім могуць прымаць удзел супрацоўнікі арганізацый сферы культуры, устаноў дадатковай адукацыі дзяцей і моладзі ў сферы культуры, установы сярэдняй спецыяльнай адукацыі Мінскай вобласці, а таксама калектывы, якія ўнеслі значны ўклад у развіццё культуры і мастацтва цягам мінулага года.